เจ้าหญิงโยโกะแห่งมิกาซะ

เจ้าหญิงโยโกะ (ญี่ปุ่น: 瑶子女王殿下อ้างอิงพระนามเต็มจากเว็บไซต์สำนักพระราชวัง https://www.kunaicho.go.jp/about/history/history05.html; โรมาจิ: Yōko Joō Denka; อังกฤษ: Her Imperial Highness Princess Yokoอ้างอิงพระนามภาษาอังกฤษจากเว็บไซต์สำนักพระราชวัง https://www.kunaicho.go.jp/e-about/history/history05.html) ทรงดำรงฐานันดรศักดิ์ "โจโอ" หรือ เจ้าหญิงชั้นรองแห่งราชวงศ์ญี่ปุ่น ทรงเป็นพระธิดาในเจ้าชายและเจ้าหญิงโทโมฮิโตะแห่งมิกาซะ และทรงสืบเชื้อสายลำดับที่ 3 จากสมเด็จพระจักรพรรดิแห่งญี่ปุ่น (พระราชปนัดดาเหลนในจักรพรรดิไทโช)

สัญลักษณ์ประจำพระองค์ ดวงดาว ที่ประทับหลัก ตำหนักมิกาซะตะวันออก เขตพระราชฐานอากาซากะ เขตมินาโตะ กรุงโตเกียว

 พระประวัติ 
เจ้าหญิงโยโกะประสูติเมื่อวันที่ 25 ตุลาคม พ.ศ. 2526 (ปีโชวะที่ 58) ทรงเป็นพระธิดาในเจ้าชายโทโมฮิโตะแห่งมิกาซะกับเจ้าหญิงโทโมฮิโตะแห่งมิกาซะ ทรงมีพระเชษฐภคินี 1 พระองค์ คือ เจ้าหญิงอากิโกะ

กฎมณเฑียลบารญี่ปุ่น มาตราที่ 6 กำหนดไว้ว่ามีเพียงแค่พระราชธิดาในจักรพรรดิ (เชื้อสายลำดับที่ 1) และ พระราชนัดดาในจักรพรรดิ (เชื้อสายลำดับที่ 2) เท่านั้น ที่จะดำรงฐานันดร "ไนชินโน" หรือเจ้าหญิงชั้นเอกแห่งราชวงศ์ญี่ปุ่น พระบรมวงศานุวงศ์ฝ่ายในที่เป็นเชื้อสายจักรพรรดิในลำดับที่ 3 เป็นต้นไปจะดำรงฐานันดร "โจโอ" หรือ เจ้าหญิงชั้นรองแห่งราชวงศ์ญี่ปุ่น ซึ่งหากนับลำดับเชื้อสายของพระองค์แล้ว ทรงเป็นพระราชปนัดดา หรือเชื้อสายลำดับที่ 3 ในจักรพรรดิไทโช จึงทรงดำรงฐานันดรนี้

 การศึกษา 

 ทรงศึกษาระดับชั้นอนุบาล ที่โรงเรียนอนุบาลโชโต (松濤幼稚園) จากนั้นทรงย้ายมาศึกษาที่โรงเรียนอนุบาลกากูชูอิน (学習院幼稚園)
 ทรงศึกษาระดับชั้นประถมศึกษา ที่โรงเรียนประถมศึกษากากูชูอิน (学習院初等科)
 ทรงศึกษาระดับชั้นมัธยมศึกษาตอนต้นและตอนปลาย ที่โรงเรียนมัธยมศึกษาหญิงกากูชูอิน (学習院女子中・高等科)
 ทรงสำเร็จการศึกษาระดับปริญญาตรี ภาควิชาญี่ปุ่นศึกษา คณะวัฒนธรรมและการสื่อสารระหว่างประเทศ วิทยาลัยหญิงกากูชูอิน (学習院女子大学)

 บรรลุนิติภาวะ 
วันที่ 25 ตุลาคม พ.ศ. 2546 ทรงมีพระชนมายุครบ 20 ชันษา ซึ่งถือว่าทรงบรรลุนิติภาวะตามประมวลกฎหมายแพ่งและพาณิชย์ของญี่ปุ่น โดยพระองค์ทรงมีงานแถลงข่าวการบรรลุนิติภาวะของพระองค์ต่อสื่อมวลชน และในวันเดียวกันพระองค์ทรงได้รับพระราชทาน เครื่องราชอิสริยาภรณ์รัตนมงกุฎ ชั้นทวีติยาภรณ์ (มงกุฎดอกโบตั๋น) ซึ่งหลังจากที่ทรงบรรลุนิติภาวะแล้ว พระองค์จะทรงมีส่วนร่วมในกิจกรรมของราชวงศ์อย่างเต็มพระองค์

 พระกรณียกิจ 
หลังจากที่ทรงสำเร็จการศึกษาจากวิทยาลัยหญิงกากูชูอิน (学習院女子大学) พระองค์ทรงงานเป็นพนักงานสัญญาจ้างเต็มเวลาที่แผนกเยาวชนและอาสาสมัคร สภากาชาดญี่ปุ่น (日本赤十字社) ในช่วงเดือนธันวาคม พ.ศ. 2549 - เดือนพฤศจิกายน พ.ศ. 2555 ถือว่าเป็นพระบรมวงศานุวงศ์พระองค์แรกในราชวงศ์ญี่ปุ่นที่ทรงงานเป็นพนักงานเต็มเวลา

 งานราชสำนัก 

 ทรงเข้าร่วมพิธี "โคโช ฮาจิเมะ" (講書始) เป็นพิธีที่จัดขึ้นทุกปีในเดือนมกราคม โดยสมเด็จพระจักรพรรดิและสมเด็จพระจักรพรรดินี พร้อมพระบรมวงศานุวงศ์ จะเสด็จออกรับฟังการบรรยายจากผู้ทรงคุณวุฒิในสาขาวิชามนุษยศาสตร์ สังคมศาสตร์ และวิทยาศาสตร์https://koredeii.com/archives/14968
 ทรงเข้าร่วมงานเลี้ยงน้ำชาฤดูใบไม้ผลิและฤดูใบไม้ร่วง ซึ่งจัดโดยสมเด็จพระจักรพรรดิ เพื่อเลี้ยงต้อนรับแขกผู้มีเกียรติจากหลากหลายวงการในประเทศญี่ปุ่น ที่เขตพระราชฐานอากาซากะ กรุงโตเกียว

 ตำแหน่งในองค์กร 

 ประธานองค์กรสวัสดิการสังคม "ยูไอจูจิไก" (友愛十字会)
 ประธานสมาคมนานาชาติเพื่อการออกแบบที่เป็นสากล (IAUD)https://www.iaud.net/file/2013/10/Newsletter10-1309_bn.pdf
 ประธานกิตติมศักดิ์สมาคม Japan Universal Sound Design
 ที่ปรึกษากิตติมศักดิ์ Inclusive Design Network
 ประธานกิตติมศักดิ์งานโตเกียวมอเตอร์โชว์ ครั้งที่ 43 - 46 (2556 - 2562)
 ประธานงาน Japan Mobility Show 2023
 ประธานกิตติมศักดิ์ การแข่งขันซูเปอร์ฟอร์มูล่าชิงถ้วยพระราชทานเจ้าหญิงโยโกะ ครั้งที่ 1 (2567)
 ประธานกิตติมศักดิ์ การแข่งขันซูเปอร์ฟอร์มูล่าชิงแชมป์ญี่ปุ่นประจำปี 2568

 กีฬาเค็นโด 

 ทรงฝึกเค็นโด มาตั้งแต่สมัยที่พระองค์ศึกษาระดับชั้นประถมศึกษาปีที่ 5 ที่โรงเรียนประถมศึกษากากูชูอิน (学習院初等科)
 ทรงอยู่ชมรมเค็นโดที่โรงเรียนมัธยมศึกษาหญิงกากูชูอิน (学習院女子中・高等科) ทรงดำรงตำแหน่งเป็นหัวหน้าชมรมตอนที่พระองค์อยู่ระดับชั้นมัธยมศึกษาปีที่ 6
 ทรงอยู่ชมรมเค็นโดที่วิทยาลัยหญิงกากูชูอิน (学習院女子大学) เช่นกัน โดยทรงดำรงตำแหน่งเป็นรองหัวหน้าชมรม
 เดือนกรกฎาคม พ.ศ. 2560 ทรงผ่านการสอบระดับของเค็นโด ระดับดั้ง 5
 ทรงอาสาเป็นโค้ชเค็นโด ที่โรงเรียนประถมศึกษากากูชูอิน (学習院初等科)
 วันที่ 9 พฤศจิกายน พ.ศ. 2568 ทรงผ่านการสอบระดับของเค็นโด ระดับดั้ง 6

 การเยือนต่างประเทศ 
alt=Flag of Germany|left|25x25px

 เยอรมนี 

 25x25px|Flag of France ฝรั่งเศส 

 วันที่ 8 - 22 มีนาคม พ.ศ. 2548 ทรงเข้าร่วมโครงการแลกเปลี่ยนนักกีฬาเค็นโดเยาวชนระหว่างญี่ปุ่น-ยุโรป ครั้งที่ 2 ซึ่งเป็นการเสด็จเยือนต่างประเทศครั้งแรกของพระองค์

alt=Flag of the United States (1912-1959)|left|25x25px

 สหรัฐอเมริกา 

 วันที่ 29 กรกฎาคม - 2 สิงหาคม พ.ศ. 2559 ทรงเข้าร่วมการประชุมนานาชาติ Applied Human Factors and Ergonomics และการประชุมนานาชาติ Inclusive Design
 วันที่ 9 - 20 สิงหาคม พ.ศ. 2567 ทรงร่วมงานศิลปวัฒนธรรมของญี่ปุ่น ที่รัฐแคลิฟอร์เนีย

 25x25px|ธงชาติพม่า เมียนมาร์ 

 วันที่ 11 - 17 ธันวาคม พ.ศ. 2562 ทรงเยือนเพื่อดูงานตามคำเชิญของประเทศเมียนมาร์ ซึ่งพระองค์เป็นสมาชิกราชวงศ์ญี่ปุ่นพระองค์แรกที่เยือนประเทศเมียนมาร์อย่างเป็นทางการ

 การประชวรโรคเมนิแยร์ 
วันที่ 25 มีนาคม พ.ศ. 2565 ทรงเปิดเผยในงานการสัมมนาป้องกันภาวะหูตึง ในฐานะประธานกิตติมศักดิ์สมาคม Japan Universal Sound Design ว่าพระองค์ประชวรโรคเมนิแยร์ ซึ่งการประชวรนี้เป็นเรื่องที่สำนักพระราชวังก็เพิ่งทราบพร้อมกันในวันที่พระองค์ทรงเปิดเผยในงาน

พระองค์มักมีปัญหาในการได้ยินเสียงต่ำ และเสียงสูงในบางส่วน เช่น ทรงไม่ได้ยินเสียงโทรทัศน์ ถึงแม้พระองค์จะเปิดให้ดังในระดับ 50 หรือในบางครั้งก็ไม่ได้ยินสิ่งที่องครักษ์พูด จนบางครั้งพระองค์ต้องฟังปล่อยผ่านไปแบบที่ไม่ค่อยเข้าใจ โดยพระองค์เริ่มมีอาการตอนที่พระองค์มีพระชัณษา 20 ต้นๆ

พระองค์ประสบปัญหาทางด้านการสื่อสารอย่างมาก โดยเฉพาะในช่วงการระบาดของโควิด 19 เนื่องจากทุกคนใส่หน้ากาก ทำให้พระองค์ไม่สามารถอ่านสีหน้าหรือรูปปากได้ อีกทั้งพระองค์ต้องทรงต้องใช้เครื่องช่วยสื่อสารที่เรียกว่า comuoon (คอมมูน)

 พระเกียรติยศ 

 ลำดับพระอิสริยยศ 

 25 ตุลาคม พ.ศ. 2526 - ปัจจุบัน: เจ้าหญิงโยโกะ (瑶子女王; Princess Yoko)

 เครื่องราชอิสริยาภรณ์ 

 ‎‎80x80px|JPN Hokan-sho 2Class BAR เครื่องราชอิสริยาภรณ์รัตนมงกุฎ ชั้นทวีติยาภรณ์ (มงกุฎดอกโบตั๋น) (2546)

 เกร็ด 

 ระหว่างที่พระองค์ใกล้ประสูติ สมเด็จพระราชาธิบดีโอลาฟที่ 5 แห่งนอร์เวย์เสด็จเยือนญี่ปุ่น ทำให้เจ้าชายโทโมฮิโตะแห่งมิกาซะ พระบิดา ต้องไปรับเสด็จ เนื่องจากทรงดำรงตำแหน่งเป็นประธานสมาคมญี่ปุ่น-นอร์เวย์ พระบิดาทรงมีความกังวลถึงช่วงเวลาการประสูติว่าจะเป็นช่วงเวลาใด แต่แล้วสมเด็จพระราชาธิบดีโอลาฟที่ 5 แห่งนอร์เวย์ ก็ทรงเสด็จกลับก่อนที่เจ้าหญิงโยโกะจะประสูติ เจ้าชายโทโมฮิโตะแห่งมิกาซะ พระบิดา ถึงกับตรัสว่าเจ้าหญิงทรงเลือกที่จะรออยู่ในพระครรภ์ของพระมารดาจนกว่าทุกอย่างจะเรียบร้อย
 เจ้าชายโทโมฮิโตะแห่งมิกาซะ พระบิดา เรียกพระองค์อย่างลำลองว่า "โยโย" หรือ "โยสุเกะ"
 พระองค์ทรงกล่าวในงานแถลงข่าวการบรรลุนิติภาวะว่า ทรงเป็นคนที่ไม่ได้มองโลกในแง่ดี และค่อนข้างจะขี้กลัว และทรงพูดถึงชายในอุดมคติว่าขอเป็นคนที่เหมือนพระบิดา แต่ขอในแบบที่ลดทอนความละเอียดลงมาหน่อย
 ขณะที่ทรงงานที่สภากาชาดญี่ปุ่น (日本赤十字社)  ทรงเดินทางไปทำงานทุกวันจันทร์ - ศุกร์ โดยรถไฟรอบ 06:00 ทุกวัน
 ขณะทรงงาน ตอนที่ทรงรับโทรศัพท์ ทรงแนะนำพระองค์เองผ่านโทรศัพท์ว่า "มิกาซะ โยโกะ"
 พระองค์ทรงชื่นชอบรถยนต์และมอเตอร์สปอร์ต

 พงศาวลี 

 อ้างอิง 

 แหล่งข้อมูลอย่างเป็นทางการ 

 เว็บไซต์สำนักพระราชวังอิมพีเรียล (Imperial Household Agency) ภาษาอังกฤษ https://www.kunaicho.go.jp/eindex.html
 เว็บไซต์สำนักพระราชวังอิมพีเรียล (Imperial Household Agency) ภาษาญี่ปุ่น https://www.kunaicho.go.jp/
 ประกาศสํานักนายกรัฐมนตรี เรื่อง หลักเกณฑ์การทับศัพท์ภาษาเยอรมัน สเปน ญี่ปุ่น และมลายู ลงวันที่ 13 มีนาคม พ.ศ. 2561

หมวดหมู่:เจ้าหญิงญี่ปุ่น
หมวดหมู่:บุคคลจากโตเกียว